**Rövid összefoglalás a projektről**

Támogatási szerződés száma: **TOP-1.1.3-15-TL1-2016-00003**

Kedvezményezett: **Nagymányok Város Önkormányzata**

A fejlesztés indokoltsága: A Terület- és Településfejlesztési Operatív Program a fenntartható, intelligens és befogadó növekedést célzó, a belső erőforrásokra épülő, gazdaságélénkítő és foglalkoztatás-ösztönző térségi és helyi gazdaságfejlesztés fő eszköze, összhangban a teljes foglalkoztatásra és a munkaalapú társadalomra vonatkozó nemzeti célkitűzéssel.

A program kimondja, hogy a támogatott projektek egymásra épülő fejlesztési elemeket foglalnak magukban, melynek fő célja a gazdaságfejlesztési intézkedéseken keresztül megvalósuló munkahelyteremtés.

Jelen pályázatunkban a fenti célokkal összhangban elő kívánjuk segíteni a helyi gazdaság üzleti infrastrukturális hátterének biztosítását, a helyi mezőgazdasági termékek helyi piacokra való hatékony eljuttatását, a helyi termékek értékesítési csatornáinak infrastrukturális támogatását. A fejlesztés által javul a helyi vállalkozások működési környezete, amely középtávon munkahelymegőrzést, illetve -teremtést eredményezhet, és hozzájárul a város-vidék együttműködés erősítéséhez.

A fejlesztés 2017.08.01 és 2018.09.30 között valósul meg.

Főbb létesítmények: A tervezett kialakítást és elrendezést a helyszínrajz tartalmazza.

A tervezett Piac csarnok épület, egyszintes kialakítású, befogott vasbeton pilléres, acél gerendás keretszerkezetekkel került kialakításra. A szociális blokk a csarnok szerkezet alatt vasbeton pillérekkel merevített falazott szerkezettel kerül kialakításra a tervlapokon szereplő alaprajzi kialakítással

A piac árusító része egy fedett, de három oldalról nyitott tér lenne, viacolor burkolattal.

A kiszolgáló építmény, egy hagyományos kiselemes építési rendszerű, zárt építményként készülne. Itt lennének kialakítva a kiszolgáló helyiségek, a piacfelügyeleti iroda, gépészeti és villamos elosztó helyiség, valamint nemenként elkülönített vizes helyiségek.

A tervezett új Piac csarnok épületre 3,5 kWp teljesítményű napelem telep kerül telepítése. Az alaprajzi elrendezések a vonatkozó tervlapokon.

A tervezéssel érintett ingatlan Nagymányokon, a Petőfi utcában, a belterület 661/13 helyrajzi szám alatt helyezkedik el, illetve a 662-es hrszt érintjük a csapadékvíz elvezető csatornával.

A meglévő épületek, a tervezett új épület, a belső utak, parkolók, a helyszínrajz szerint, helyezkednek el, illetve ezek szerint lesznek kialakítva.

Az ingatlan mind gyalogosan és személygépkocsival is több irányból, közterületekről közelíthető meg.

A tervezett új épülethez az OTÉK előírásai alapján 16 db szgk és 2 db tehergépjármű parkolóhely kerül kialakítása. 1 parkolóhely akadálymentesen kerülne kialakításra.

Az új épületbe a szükséges közművek kiépítése, a meglévő közüzemi hálózatokra csatlakoztatva megoldható. A területen keletkező csapadékvizek elvezetésére csatornarendszer kerül kialakításra, víznyelő aknákkal, a szomszédos vízelvezető árokba kivezetve.

A tárgyi beruházás a vonatkozó jogszabályok alapján építési engedély köteles építési tevékenység.

A fejlesztés megvalósítása külső közreműködők bevonásával történik.

A fejlesztés összege nettó 70 000 000.-Ft

A fejlesztés üzemeltetését az önkormányzat végzi.